ROMÂNIA
JUDEȚUL BACĂU
CONSILIUL  LOCAL  AL COMUNEI  LIVEZI
Comuna Livezi ,Sat Livezi, nr. 307, Județul Bacău |
 Tel/Fax: 0234 332 009 | 
Email: contact@comunalivezi.ro
                                                              H O T Ă R Â R E
                                                      Nr.   51   din   09.09.2026 
privind renunțarea la Contractul de sprijin comunitar nr. 37/24.12.2025 și încetarea colaborării interinstituționale în cadrul Proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate”, cod PIDS/586/PO4/339395


Consiliul local al comunei  Livezi  , judetul Bacau ,intrunit in sedinta   extraordinara de îndată   la   data de  09. 09.2026  
Având în vedere:
a) Raportul de aprobare al Primarului Comunei Livezi, domnul Sorin Ichim, înregistrat sub nr.  7214/02.09.2026;
b) Referatul de necesitate întocmit de Compartimentul  Achiziții Publice, înregistrat sub nr.  7213/02.09.2026;
c) Notificarea de reziliere unilaterală nr. 6681/08.2026 transmisă de UAT Comuna Livezi către Ministerul Muncii, Familiei, Tineretului și Solidarității Sociale;
d) Adresa/Comunicarea de răspuns din partea echipei de management a proiectului PIDS/586/PO4/339395 din cadrul MMFTSS;
e) Prevederile Art. 10 pct. 10.2 din Contractul de sprijin comunitar nr. 37/24.12.2025;
f) Rapoartele de avizare ale comisiilor de specialitate din cadrul Consiliului Local Livezi;
În conformitate cu prevederile:
• Art. 129 alin. (1), alin. (2) lit. d) și alin. (7) lit. s) din O.U.G. nr. 57/2019 privind Codul Administrativ, cu modificările și completările ulterioare;
• Art. 155 alin. (1) lit. e) și alin. (5) lit. a) din O.U.G. nr. 57/2019 privind Codul Administrativ;
În temeiul art. 139 alin. (1) și art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare,

                                                            H O T Ă R Ă Ș T E :

Art. 1. — Se aprobă renunțarea unilaterală la Contractul de sprijin comunitar nr. 37/24.12.2025 încheiat între Ministerul Muncii, Familiei, Tineretului și Solidarității Sociale și UAT Comuna Livezi, precum și încetarea colaborării interinstituționale în cadrul proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate”, cod PIDS/586/PO4/339395.

Art. 2. — Încetarea contractului prevăzut la art. 1 este determinată de imposibilitatea obiectivă de asigurare a personalului de specialitate în cadrul Serviciului de Asistență Socială necesar constituirii, coordonării și monitorizării echipei comunitare integrate.

Art. 3. — Se împuternicește Primarul Comunei Livezi, domnul Sorin Ichim, să semneze toate documentele, adresele, actele de încheiere/regularizare financiară și administrativă necesare în relația cu Ministerul Muncii, Familiei, Tineretului și Solidarității Sociale pentru punerea în aplicare a prezentei hotărâri.


                                                                               2.

Art. 4. — Prezenta hotărâre se comunică, prin grija Secretarului General al Comunei Livezi, Instituției Prefectului - Județul Bacău, Primarului Comunei Livezi, Compartimentului Asistență Socială, Compartimentului Contabilitate și Ministerului Muncii, Familiei, Tineretului și Solidarității Sociale, și se aduce la cunoștință publică prin afișare la sediul instituției și pe pagina de internet.

Hotararea  a fost  aprobată  cu  cvorumul necesar    , unanimitate            de voturi     ,  12  voturi   pentru  ,    12  consilieri  prezenti  din   15  consilieri   alesi  și  validați.



